Eesti transiidile loovad järgmise tõusulaine läänest itta suunduvad kaubavood. Venemaa majandus on viimaste aastate jooksul kasvanud keskmiselt 7% aastas. See avaldub ka Venemaa ostujõu ja tarbimise kiires kasvus, mistõttu on Venemaa kujunemas järjest suuremaks transiidivoo vastuvõtjaks. Läänemere piirkonnas kajastub see eelkõige sõiduautode ja tarbeelektroonika transiidimahtude pidevas kasvus. Klassikaliselt on nende kallihinnaliste kaubagruppide transiit Venemaale toimunud läbi Soome. Soome lahe  põhjakaldale on viimase viie aasta jooksul rajatud nii uusi konteineriterminale, kui miljoneid ruutmeetreid transiitladusid. Loodud on tuhendeid töökohti kaupade transpordi, ümberlaadimiste, ladustamise ja tolliformaalsuste korraldamiseks. Eesti peamiseks eeliseks Soome ees on soodsam tööjõud.